DA Den Europæiske Unions Tidende L 333/72

KOMMISSIONENS BESLUTNING

af 6. december 2007

om fastsættelse af forlægget til listerne over enheder, som medlemsstaterne har godkendt i henhold til forskellige bestemmelser i EF’s veterinærforskrifter, og reglerne for fremsendelse af disse lister til Kommissionen

(meddelt under nummer K(2007) 5882)

(kodificeret udgave)

(EØS-relevant tekst)

(2007/846/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1) særlig artikel 11, stk. 6,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (2), særlig artikel 5, stk. 2,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (3), særlig artikel 5, stk. 3,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (4), særlig artikel 7,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (5), særlig artikel 5, stk. 3,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (6), særlig artikel 8a, stk. 6,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (7), særlig artikel 17, stk. 3, litra c), og artikel 18, stk. 1, fjerde led, og

ud fra følgende betragtninger:

(1) Kommissionens beslutning 2001/106/EF af 24. januar 2001 om fastsættelse af forlægget til listerne over enheder, som medlemsstaterne har godkendt i henhold til forskellige bestemmelser i Fællesskabets veterinærforskrifter, og reglerne for fremsendelse af disse lister til Kommissionen (8) er blevet ændret væsentligt flere gange (9). Beslutningen bør af klarheds- og rationaliseringshensyn kodificeres.

(2) Samhandelen med kvæg, svin, får, geder og enhovede dyr inden for Fællesskabet kan finde sted fra samlesteder, der er godkendt af myndighederne i den medlemsstat, hvor de er beliggende.

(3) Samhandelen med tyresæd og ornesæd inden for Fællesskabet kan finde sted fra stationer, der er godkendt af myndighederne i den medlemsstat, hvor de er beliggende.

(4) Samhandelen med embryoner og æg fra kvæg inden for Fællesskabet er tilladt, hvis de er blevet opsamlet, behandlet og opbevaret af embryonindsamlingsteam, der er godkendt af de kompetente myndigheder i den medlemsstat, hvor de arbejder.

(5) Hver medlemsstat er forpligtet til at sende Kommissionen og de øvrige medlemsstater listerne over samlesteder, sædopsamlingsstationer og embryonindsamlingsteam, som den har godkendt på sit område.

(6) Forlægget til disse lister og den måde, hvorpå de fremsendes, bør harmoniseres, således at det bliver nemt at få adgang til ajourførte lister i Fællesskabet.

(7) Der bør anvendes det pågældende harmoniserede forlæg til godkendte karantænefaciliteter eller –centre for indførte fugle, bortset fra fjerkræ.

(8) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Listerne over de enheder, der er nævnt i bilag I, skal sendes til Kommissionen i Word eller Excel til følgende e-adresse: Inforvet@ec.europa.eu

Listerne skal opstilles som vist i bilag II.

Kommissionen giver i Den Stående Komité for Fødevarekæden og Dyresundhed medlemsstaterne meddelelse om eventuelle ændringer af format eller adresse.

Artikel 2

Beslutning 2001/106/EF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag IV.

Artikel 3

Denne beslutning er rettet til medlemsstaterne.

Udfærdiget i Bruxelles, den 6. december 2007. På Kommissionens vegne José Manuel BARROSO Formand

(1) EFT 121 af 29.7.1964, s. 1977/64. Senest ændret ved Kommissionens beslutning 2007/729/EF (EUT L 294 af 13.11.2007, s. 26).

(2) EFT L 194 af 22.7.1988, s. 10. Senest ændret ved Kommissionens beslutning 2006/16/EF (EUT L 11 af 17.1.2006, s. 21).

(3) EFT L 302 af 19.10.1989, s. 1. Senest ændret ved Kommissionens beslutning 2006/60/EF (EUT L 31 af 3.2.2006, s. 24).

(4) EFT L 224 af 18.8.1990, s. 42. Senest ændret ved direktiv 2006/104/EF (EUT L 363 af 20.12.2006, s. 352).

(5) EFT L 224 af 18.8.1990, s. 62. Senest ændret ved forordning (EF) nr. 806/2003 (EUT L 122 af 16.5.2003, s. 1).

(6) EFT L 46 af 19.2.1991, s. 19. Senest ændret ved direktiv 2006/104/EF.

(7) EFT L 268 af 14.9.1992, s. 54. Senest ændret ved Kommissionens beslutning 2007/265/EF (EUT L 114 af 1.5.2007, s. 17).

(8) EFT L 39 af 9.2.2001, s. 39. Senest ændret ved beslutning 2004/252/EF (EUT L 79 af 17.3.2004, s. 45).

(9) Se bilag III.

BILAG I 1. Samlesteder, der er godkendt i henhold til artikel 11, stk. 1, i direktiv 64/432/EØF, artikel 7, stk. 1, i direktiv 90/426/EØF og artikel 8a, stk. 1, i direktiv 91/68/EØF. 2. Stationer og sædbanker, der er godkendt i henhold til artikel 5, stk. 1, i direktiv 88/407/EØF, og stationer, der er godkendt i henhold til artikel 5, stk. 1, i direktiv 90/429/EØF. 3. Embryonindsamlingsteam, der er godkendt i henhold til artikel 5, stk. 1, i direktiv 89/556/EØF. 4. Karantænefaciliteter eller centre for fugle, der er godkendt i henhold til artikel 18, stk. 1, fjerde led, i direktiv 92/65/EØF og Kommissionens forordning (EF) nr. 318/2007 (1). (1) EUT L 84 af 24.3.2007, s. 7.

BILAG II Hver liste skal have en af følgende overskrifter. I disse overskrifter skal indgå listens nummer, en angivelse af de pågældende enheder, medlemsstatens ISO-kode og datoen for den pågældende version af listen (dag/måned/år). Enhederne opstilles i nummerorden efter godkendelses- eller registreringsnummer i henhold til formaterne i dette bilag. I. Samlesteder a) — Liste over samlesteder, der er godkendt med henblik på samhandelen inden for EF med kvæg (direktiv 64/432/EØF), enhovede dyr (direktiv 90/426/EØF), får og geder (direktiv 91/68/EØF). — … (medlemsstatens ISO-kode) — …/…/… (versionens dato) ISO-kode Godkendelsesnummer Samlestedets navn Samlestedets adresse Telefon, fax, e-mail-adresse Art b) — Liste over samlesteder, der er godkendt med henblik på samhandelen inden for EF med svin (direktiv 64/432/EØF). — … (medlemsstatens ISO-kode) — …/…/… (versionens dato) ISO-kode Godkendelsesnummer Samlestedets navn Samlestedets adresse Telefon, fax, e-mail-adresse II. Sædopsamlingsstationer og sædbanker a) — Liste over tyrestationer, der er godkendt med henblik på samhandelen inden for EF med tyresæd (direktiv (88/407/EØF). — … (medlemsstatens ISO-kode) — …/…/… (versionens dato) ISO-kode Registreringsnummer Tyrestationen Tyrestationens adresse Telefon, fax, e-mail-adresse b) — Liste over sædbanker, der er gokendt med henblik på samhandelen inden for EF med tyresæd (direktiv 88/407/EØF) — … (medlemsstatens ISO-kode) — …/…/… (versionens dato) ISO-kode Registreringsnummer Sædbanken Sædbankens adresse Telefon, fax, e-mail-adresse c) — Liste over ornestationer, der er godkendt med henblik på samhandelen inden for EF med ornesæd (direktiv 90/429/EØF) — … (medlemsstatens ISO-kode) — …/…/… (versionens dato) ISO-kode Registreringsnummer Ornestationen Ornestationens adresse Telefon, fax, e-mail-adresse III. Embryonindsamlingsteam — Liste over embryonindsamlingsteam, der er godkendt med henblik på samhandelen inden for EF med embryoner og æg fra kvæg (direktiv 89/556/EØF). — … (medlemsstatens ISO-kode) — …/…/… (versionens dato) ISO-kode Registreringsnummer Teamdyrlægens (/-dyrlægernes) navn (ET eller ET/IVF) (1) Teamdyrlægens (/-dyrlægernes) adresse Telefon, fax, e-mail-adresse IV. Karantænefaciliteter eller -centre for fugle — Liste over karantænefaciliteter eller -centre, der er godkendt med henblik på indførsel af fugle, bortstet fra fjerkræ (direktiv 92/65/EØF). — … (medlemsstatens ISO-kode) — …/…/… (versionens dato) ISO-landekode land Karantænefacilitetens eller centrets godkendelsesnummer (1) ET for embryonindsamlingsteam, ET/IVF for embyonproduktionsteam.